Държавен вестник, бр. 21, 2024 г., стр. 29

БРОЙ  21	
Д Ъ Р Ж А В Е Н  В Е С Т Н И К 	
СТР.  29  
Г л а в а  ч е т в ъ р т а
НЕОБХОДИМИ ДОКУМЕНТИ ПРИ КАНДИ-
ДАТСТВАНЕ
Чл. 36. (1) Всеки участник в конкурса по 
Глава втора. Проекти със социална насоченост 
представя:
1. попълнен конкурсен формуляр по образец 
(приложение № 1);
2. попълнен подробен бюджет на конкурсно-
то предложение по образец (приложение № 2).
(2) Всеки участник в конкурса по Глава трета. 
Проекти със стопанска насоченост представя:
1. разработен инвестиционен (бизнес) проект 
по образец (приложение № 3);
2. попълнен конкурсен формуляр по образец 
(приложение № 4);
3. попълнен подробен бюджет на конкурсно-
то предложение по образец (приложение № 5).
Чл. 37. (1) Всички кандидати представят:
1. декларация по образец (приложение № 6) 
за липса на обстоятелствата по чл. 9, ал. 1, 
т. 2, 3, 4 и 6;
2. отчет за приходите и разходите и отчетен 
баланс за последната финансова година преди 
обявяването на конкурса само в случай, че кан-
дидатът не ги е представил или няма задължение 
да ги представи в Агенцията по вписванията 
в сроковете на представяне на конкурсното 
предложение; в случай че предприятието няма 
финансов отчет за последната година, то пред-
ставя временни ОПР и Счетоводен баланс към 
месеца, предхождащ датата на обявяване на 
процедурата; отчетите трябва да са надлежно 
подписани от упълномощените лица;
3. минимум по три актуални оферти за всеки 
от придобиваните активи и всяка от получавани-
те услуги, включени в бюджета на предложението; 
офертите трябва да са издадени не по-рано от 
2 месеца преди датата на кандидатстване и да 
са с валидност най-малко 3 месеца след датата 
на кандидатстване;
4. декларация за наличието на собственост 
върху сградата или на части от нея по образец 
(приложение № 7) и/или копие на договора за 
наем за минимум 5 години от датата на канди-
датстване, когато е приложимо; 
5. писмено съгласие от собственика за извърш-
ване на предвидените строително-монтажни 
работи, когато обектът – предмет на инвести-
цията по Глава втора, е под наем;
6. план-сметки, когато се предвижда извърш-
ване на дейности по стопански начин;
7. актове или предписания, съставени от 
компетентни органи, изискващи извършването 
на дейности по чл. 14, ал. 2, 3 и 4;
8. списък с имена на лицата с трайни уврежда-
ния, които ще бъдат преназначени на работните 
места, разкривани по инвестиционния бизнес 
проект по Глава трета. Проекти със стопанска 
насоченост;
9. снимков материал на обектите, в които се 
предвижда да бъдат извършени строително-мон-
тажни работи, отразяващ тяхното състояние към 
момента на кандидатстване; снимките трябва да 
са номерирани и да съдържат наименованието 
на отразения върху тях обект.
(2) Във връзка с осъществяването на своята 
работа комисията може да изиска от кандидатите 
и други допълнителни документи, доказващи и 
изясняващи конкретни обстоятелства, които се 
отнасят до целесъобразността, изпълнимостта 
и устойчивостта на дейностите, предвидени в 
конкурсното предложение.
(3) Проектното предложение, включително 
всички придружаващи документи, се представят 
по един от следните начини:
1. на място, в офиса на Агенцията за хората 
с увреждания;
2. чрез лицензиран пощенски оператор на 
адрес;
3. по електронен път.
Г л а в а  п е т а
СКЛЮЧВАНЕ НА ДОГОВОР, НАБЛЮДЕНИЕ, 
ОТЧЕТНОСТ И КОНТРОЛ НА ФИНАНСИРА-
НИТЕ ПРОЕКТНИ ПРЕДЛОЖЕНИЯ
Чл. 38. (1) Утвърдените кандидати сключват 
договор с изпълнителния директор на АХУ, в 
който се посочват:
1. размерът и сроковете на усвояване на 
отпуснатите финансови средства;
2. броят на разкритите работни места по 
видове и характер на лицата, които предстои 
да бъдат наети на тях;
3. показателите и периодичност за извърш-
ване на контрола;
4. санкциите при неизпълнение на договор-
ните условия;
5. сроковете за представяне и съдържанието 
на отчетите за изпълнение на инвестиционните 
дейности и изискуемите документи по отчита-
нето им;
6. други необходими клаузи.
(2) Използваните при разчетите технически 
и икономически нормативи, единични цени и 
себестойности, количества, такси и други базови 
единици, включени в конкурсното предложение, 
се разглеждат като рамкови условия при сключ-
ване на договора за финансиране между АХУ 
и класираното специализирано предприятие.
Чл. 39. (1) Утвърдената в договора сума се 
изплаща на четири транша:
1. 30% след сключване на договора с АХУ; 
2. 40% след представяне в АХУ на всички 
договори, сключени с изпълнителите по проекта, 
а при изпълнение по стопански начин – след 
издаване на заповед за изпълнение от ръководи-
теля на специализираното предприятие, в която 
задължително се посочват видовете дейности, 
срокът за тяхното изпълнение и лицата, които 
ще ги извършват;
3. 20% след представяне в АХУ на отчетите 
за изпълнение на инвестиционните дейности, 
включващ документите, удостоверяващи и до-
казващи изпълнението на утвърдения бюджет, 
както и застрахователната полица за сумата, 
придобита с финансирането (не се прилага при 
реализирани дейности по чл. 14, ал. 6 и 7);